  Виталий Пронин Дэбес ёросысь Пыктыдур но Удмурт Льӧм гуртъёсты Чупчи шур гинэ люке. Но со вамен сӥзьылысен тулысозь уяса потоно луэ.Огысьтыз мукетаз котырскыса вуон понна 30 иськемез лёгоно ук. Автобус уг ветлы. Нош шур вамен - 4 иськем гинэ. Выжзы куашкамын, коръёсыз гинэ на кылемын. Нош удмурт кыллы нуналлы быдэ дышетоно. Озьы Елена Жуйкова ӵукналы быдэ Удмурт Льӧмысен дыртэ Пыктыдурысь школае.- Куинь арзэ ни секыт луиз урокъёсы дыраз вуыны, - вера Елена Эркольевна. - Чорыгасьёслэсь комбинезонзэс но басьтӥ ни. Сое вылам золтӥсько. Сотэк вуэ уд пыры. Дасо метрез кызьы ке сулеп вуын котмытэк ортчоно ук. Ву мӧляозь вуэ. Тудву кошкыку, ярдурысен ярдурозь потыны кышкытгес ик. Шурлэн пасьталаез дасо метр гинэ кадь, но отӥ но туж кема потыны дауртӥсько.Елена Сараматова Туспуктӥз Владимир Беломорских Теги: Дэбесёрос удмурткыл  